S-11/2016

Ár 2016, þriðjudaginn 9. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 11/2016: Ákæruvaldið (K-kvk-nf Ó-kvk-nf E-kvk-nf) gegn G-kk-þgf H-kk-þgf V-kk-þgf (S-kvk-nf H. B-kvk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 19. janúar sl. á hendur ákærða, G-kk-þgf H-kk-þgf V-kk-þgf, kt. [...], Frostafold 6, Reykjavík, „fyrir eftirtalin hegningar- , vopna-, og umferðarlagabrot framin í Reykjavík:

I.

Fyrir líkamsárás, með því að hafa, föstudaginn 28. mars 2014, utandyra við [...], skallað A, kt. [...], í andlitið, allt með þeim afleiðingum að hún hlaut mar á enni og glóðarauga á báðum augum, og í kjölfarið innandyra á sama stað ýtt B, kt. [...], þannig að hann féll á hurðarkarm, allt með þeim afleiðingum að hann hlaut opið sár á höfði og mar á hálsi.

(Mál nr. 007-2014-16823)

Teljast brot þessi varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

II.

Fyrir eignaspjöll og vopnalagabrot, með því að hafa, laugardaginn 29. mars 2014, brotið rúðu á bifreiðinni [...] þar sem henni var lagt í bifreiðastæði við Skarphéðinsgötu og á sama tíma haft í vörslum sínum hníf á almannafæri.

(Mál nr. 007-2014-16900)

Teljast brot þessi varða við 1. mgr. 257. gr. almennra hegningarlaga nr. 19/1940 og 1. mgr. 30. gr., sbr. 1. mgr. 36. gr. vopnalaga nr. 16/1998.

III.

Fyrir umferðarlagabrot, með því að hafa, laugardaginn 5. desember 2015, ekið bifreiðinni NL-532 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist 8,3 ng/ml af tetrahýdrókannabínól) um bifreiðastæði við Frostafold 14, uns aksturinn stöðvaðist.

(Mál nr. 007-2015-67730)

Teljast brot þessi varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997 og 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Einnig er þess krafist að framangreindur hnífur, sem hald var lagt á, verði gerður upptækur, samkvæmt 1. mgr. 37. gr. laga nr. 16/1998.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um verknaði þá sem lýst er í ákærunni og réttilega eru þar færðir til refsiákvæða. Ákærði hefur skýlaust játað brot sitt og fram er komið í málinu að hann hefur hætt allri óreglu og stofnað fjölskyldu. Rannsókn málsins hefur dregist talsvert og loks er þess að gæta að ákærði hefur ekki áður gerst sekur um ofbeldisbrot. Þykir refsing ákærða, að þessu öllu athuguðu, hæfilega ákveðin fangelsi í 4 mánuði.

Árétta ber ævilanga ökuréttarsviptingu ákærða og þá ber samkvæmt tilvitnaðri heimild í vopnalögum að dæma ákærða til þess að þola upptöku á hnífi.

Loks ber að dæma ákærða til þess að greiða verjanda sínum, S-kvk-þgf H. B-kvk-þgf hdl., 316.200 krónur í málsvarnarlaun að meðtöldum virðisaukaskatti.

Loks ber að dæma ákærða til þess að greiða annan kostnað af málinu, 144.791 krónu.

DÓMSORÐ:

Ákærði, G-kk-nf H-kk-nf V-kk-nf, sæti fangelsi í 4 mánuði.

Ákærði er sviptur ökurétti ævilangt frá dómsbirtingu að telja.

Ákærði sæti upptöku á hnífi.

Ákærði greiði verjanda sínum, S-kvk-þgf H. B-kvk-þgf hdl., 316.200 krónur í málsvarnarlaun.

Ákærði greiði 144.791 krónu í annan sakarkostnað.

P-kk-nf G-kk-nf